《故人》
宋代·许月卿

故人归作山中相，老我聊乘雪夜舟。
细君颇讶不入市，山中访友将何求。
扉屦资粮夺之去，毁车截镫挽予留。
一笑谓汝贤细君，无求我乃肯出游。
宰相良解轩轾予，定难屈膝低我头。
同云一色天欲雪，夜深云散月明楼。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。